**Lampiran 2: Transkrip Teks *Bangke Oros***

*Sekeq*

*E …. Neneq kaji saq bekuase*

*Ican selamet sentose dunie lan aherat*

*Tapel adam nike tejarian asal*

*Saq besuare, teparan aran Datu Telu*

*besanakan*

1. *Allah*
2. *Muhammad*
3. *Adam*

*Allah: iye mahe kuase, iye mahe idup*

*Iye mahe segale-galene*

*Muhammad : iye sipat isiq Allahu Taala*

*Atawe rue atawe bentuk*

*Rage saq araq*

*Mim awal : iye jari otak, teparan*

*Aran dalil ujud, ye*

*Taoqne tejarian roh para rasul,*

*Auliya bareng anbiya*

*Ha’ : iye dade, jari ate*

*Iye taoqne tejarian*

*Pituq petale langit*

*Due*

*Mim kedue : iye jari dalil nur*

*Iye taokne tejarian para mukmin*

*Dan mukminat serte jin*

*Dal : iye jari nae, dalil sahwat*

*Iye taoqne tejarian pituq petale bumi*

*Bareng selapuq isinne*

*Adam : iye jari wadahte siq araq nike*

*Adam Atawe wadahte nike tejarian asal*

1. *Inaq*
2. *Amaq*
3. *Allah*

*Pusake leman inaq araq empat:*

* *Kulit*
* *Isi*
* *Daraq*
* *Lemu*

*Pusake lekan amaq araq empat:*

* *Bulu*
* *Lolor*
* *Urat*
* *Tolang*

*Telu*

*Pusake lekan Allah araq lime:*

* *Penggitaq*
* *Pendengah*
* *Pengambuq*
* *Pengucap*
* *Rahasie*

*Jari, ketelu pusake nike iye asalne*

*Rukun telu olas: dalem arti telu*

*Jari insan*

*Amin ya Rabbal Alamin*

*--------------------------------*

*E… Neneq kaji saq bekuase*

*Ican selamet sentose dunie lan aherat*

*Dalem hal mangkin nike penyebut pun*

*Araq telu: Neneq, Allah, Tuhan*

*Neneq : nike mahe idup lan maha kuase*

*Lan maha kekel*

*Allah : nike iye kekel, iye saq araq*

*Tesebut eleq dalem nyawe*

*Tuhan : nike iye bahru, iye saq araq*

*Tesebut eleq dalem roh*

*Lime*

*Suah tejarian selapuaqanne*

*Nah maraq nike kejarianne*

*Anakum : iye taoqne tejarian saya*

*Saya niki tejarian asal nur saq*

*Berhurup alip, Sedeng nur iye saq*

*Endeq tebanding isiq deside Allahu Taala*

*Nur : nike pun tebagiq jari siwaq*

1. *Nursade : petokolan alip “usolli”*

*Siq teparan aran imam sembayang*

1. *Nursane : Petokolan alip “Allah”*

*Siq teparan aran nyawe sembayang*

1. *Nurcahye : Petokolan alip “Akbar”*

*Teparan aran rupe sembayang*

1. *Nurhayat : petokolan idupte*
2. *Nurbijim : petokolan roh siq pituq*

*Laiq awakte*

1. *Nurdulali : Petokolan selapuq anggote*

*Awakte saq teparan aran*

*Sipat duepulu*

*Enem*

1. *Nurullah : iye arante waktunte*

*Eleq genggeman de side Allahu taala*

1. *Nur Muhammad : iye arante waktunte eleq*

*Dalem kandungan inaq*

1. *Nur adam : iye arante suahte saq*

*Lahir wadahte tipaq dunie*

*Amin Ya rabbal alamin*

*------------------------------------*

*Aenakum*

*Aenakum : iye taoqne tejarian diriq*

*Diriq nike tejarian asal roh saq berhurup lam*

*Roh niki araq pituq lueqne:*

1. *Roh rohani, taoqne leq ate*
2. *Roh jasmani, taoqne leq awakte*
3. *Roh robbani, taoqne leq daraq*
4. *Roh nurani, taoqne leq napas*
5. *Roh kudus, taoqne leq sipat*
6. *Roh rohmani, taoqne leq jisim*
7. *Roh hodapi, taoqne leq nyawe*

*Pituq*

*Inakum*

*Inakum : iye taoqne tejarian “Dia”*

*Dia nike tejarian asal akal saq*

*Berhurup “Ha”*

*Akal niki iye saq tekadu bereqtekat atawe berhukum*

*Sering tesebut dalil akli*

*Aunakum*

*Aunakum : iye taoqne tejarian “aku”*

*Aku niki tejarian asal Loh saq*

*Berhurup mim. Aku niki saq teparan*

*Selapuq anggote awakte*

*Iye teparan AlQuran bebungkulan saq*

*Bicaraq masalah alam*

*Unakum*

*Unakum : iye taoqte tejarian “kami”*

*Kami nike tejarian asal*

*Kalam saq berhurup dal*

*Kalam niki suare siq sugul*

*Ampoqne teparan aran Jibril*

*Baluq*

*Bih jari selapuqne: nyate hurup*

*Siq lime, kalimat sukur saq*

*Araq eleq ite pade.*

*Saq beruni Alhamdulillahi rabbil alamin*

*Tesingket jari alhamdu*

*------------------------------------*

*E…. Neneq kaji saq bekuase*

*Ican selamet sentose dunie lan aherat*

*Aherat*

*Aherat : dasar utame tapel adam nike*

*Atas dasar johar awal kance johar*

*Paris*

*Johar Paris : besopoq mani mame dalem*

*Tetangkaq mani nine*

*Johar awal : teriq aiq mame tipaq*

*Tetangkaq dengan nine*

*Johar awal teriq lekan kayuq Kastuba*

*Kayuq Kastuba*

*Awakne hurup alip, iye datengan rase*

*Potonne hurup hamzah*

*Siwaq*

*Iye nyugulan rase*

*Kayuq Kastuba iye kemaluan dengan mame*

*Sedeng kemaluan dengan nine teparan*

*Aran hurup “nun” dait hurup “pa”*

*Nun nike iye nerimaq rase*

*Pa Nike iye jarian rue*

*Besopoq alip bareng nun*

*Jarilah AKU*

*Besopoq hamzah bareng pa*

*Atawe annur siq jarian nyawe*

*Bareng Mahsar siq jarian rue*

*Jarilah ITE*

*Saq pesopoq aku bareng ite*

*Teparan KAMU*

*Alamne teparan aran*

*Saq Mame alamne teparan aran*

*ALAM NASUT*

*Saq nine alamne teparan aran*

*ALAM MALAKUT*

*Taoq besopoq Alip bareng Nun alamne*

*Teparan aran ALAM LAHUT*

*Sepulu*

*Tarikne jari Teparan aran Alam Jabarut*

*Iye siq teparan awal permulaan Kun Fayakun*

*Amin Ya Rabbal Alamin*

*-----------------------------*

*E…. Neneq kaji saq bekuase*

*Ican selamet dunie lan aherat*

*ARANTE*

*Aran awakte : “Nurullah”*

*Aran badante : “Nurmuhammad”*

*Aran wik awakte : Teparan aran “Nur Saripati Muhammad”*

*Saq teparan aran Nurullah iye arante*

*Sendeqmande eleq genggeman Allah*

*Sendeqman araq ape-ape,*

*Gumi maupun langit syahadatne Muni:*

*Aku mesaq-mesaq dalem diriku*

*Saduq diriqku, yakin leq diriqku*

*Endaraq duenne selain diriqku*

*Suah nike, baruqne senggitan:*

* *Iman no ate*
* *Islam no nyawe*

*Solas*

* *Tauhid no Roh*
* *Makrifat no Selapuq Anggote Awakte*

*Amin Ya Rabbal Alamin*

*-------------------*

*E…. Neneq kaji saq bekuase*

*Ican selamet dunie lan aherat*

*ADAM HAWE*

*Adam nike : tetapel atawe wadah saq araq dalem rage*

*Hawe nike : Rase saq araq dalem wadah*

*Wadah nike : tesebut aran jasat*

*Jasat nike : iye agame*

*Rase nike : tesebut nyawe*

*Nyawe nike : iye Islam*

*Besopoq jasat bareng nyawe*

*Jarilah agame Islam*

*Ongkat Pesopoq nyawe bareng jasat:*

*Nyawaku Allah, jasatku Muhammad*

*Syahadatne ihsan, Muhammad no Ruhil kudus*

*Nyawe no roh hidapi, iye huwal hak, Allahu Akbar*

*Dua Olas*

*Bates-Bates*

*Bates napaste siq sugul : dunie*

*Bates napaste siq tame : aherat*

*Bates napaste saq araq eleq belong*

*Puji semabhne muni : Ah*

*Ah nike iye petokolan Allahu Taala siq*

*Endeqne nine maupun mame*

*Ah nike iye taoqne bepisah nyawe*

*Siq tinggalan jasat*

*Lamun rasen nyawe saq sugul*

*Iye siq teparan aran Urat Halkom*

*Urat Halkom taoqne eleq belong*

*Jari ongkat napaste siq sugul tame:*

*Napas sugul : Ya*

*Napas tame : Hayyun*

*Jari ongkat ilmunne:*

*Aku pesopoq roh nyawengku*

*Dalem zohir batin ya Hayyun*

*Nah baruqne nyate saq aran*

*Engat diriq, Gitaq diriq*

*Kenal diriq, sembah diriq*

*Telu Olas*

*Nur Saq Due*

*Nur saq due teparan aran bijen saq dine mukmin*

*Siq bepasangan:*

1. *Nursade*
2. *Nursane*

*Nursade tokol leq metu telu*

*Metu telu nike:*

1. *Inaq*
2. *Amaq*
3. *Anak*

*Sedeng saq teparan aran Game Telu:*

1. *Syaraq, iye tekadu memaran*
2. *Adat, iye tekadu pete pegawean*
3. *Akal, iye tekadu bereqtekat*

*Atawe berhukum*

*Nursane tokol leq waktu lime*

*Siq teparan: zohor, asar, magrib, ise, subuh*

*Zohor no : zahirte*

*Asar no : ye anasir saq empat:*

*Wadi, mazi, madi, mani*

*Atawe Api, angin, aiq, tanaq*

*Magrib no : wahte saq jari bayi eleq dalem kandungan*

*Empat Olas*

*Ise : suahte saq tekoloqan roh*

*Saq pituq leq dalem jasad*

*Subuh : suah saq lengkap lahir batin*

*Atawe roh nyawante*

*Ampoqne empat rekaat waktu zohor*

*Sengaq mate due, kentok due*

*Ampoqne empat rekaat waktu asar*

*Sengaq imente due, naente due*

*Ampoqne telu rekaat waktu magrib*

*Sengaq loang idung due bareng biwihte*

*Ampoqne empat rekaat waktu ise*

*Sengaq toakte due bareng pade bongkar*

*Ampoqne due rekaat waktu subuh*

*Sengaq roh bareng nyawe*

*saq teparan*

*Roh : napas siq sugul tame lengan idung*

*Nyawe : napas siq eleq dalem awakte*

*Lime Olas*

*E…. Neneq kaji saq bekuase*

*Ican selamet dunie lan aherat*

*Tapel adam atawe hawe wadahte nike tesebut endah kuburan*

*Mesan siq due : susu kiri*

*Susu kanan*

*Ampoqne empat bucun kubur sengaq sahabat siq empat:*

1. *Abu Bakar : daraq beaq*
2. *Umar : daraq puteq*
3. *Usman : daraq kuning*
4. *Ali : daraq bideng*

*Ampoqne due Mesan Kubur*

*Sengaq Allah dait Muhammad*

*Ampoqne telu talin mayit sengaq*

*Usul, fekih, tasaup atawe tesebut*

*Endah datu telu besanakan:*

1. *Allah*
2. *Muhammad*
3. *Adam*

*Amin Ya Rabbal Alamin*

*Enem Olas*

*E…. Neneq kaji saq bekuase*

*Ican rahmat petulungan dalem kubur*

*Peketuanan dalam Kubur*

*Siq gen ketuan ite leq dalem kubur*

*Malaekat mungkar dait Nakir*

*Sedeng malaekat mungkar asalne Riste*

*Malik malaekat Nakir asalne*

*Teparan Daraq Nyasar*

*Nah jari gegadene Puset atawe*

*Gantoq puset saq teriq sendeqman*

*Peraq api atawe tepinaqan aran*

*Isiq inaq amaqte*

*Malik endah malaekat Mungkar*

*Bareng malaekat Nakir iye termasuk*

*Semetonne siq pituq siq bareng sugul*

*lekan dalem tian inaqte*

*Semetonte siq pituq:*

1. *Aiq son, kejarian malaekat haeruman*
2. *Okeq-Okeq, kejarian malaekat zal-zali*

*Pituq Olas*

1. *Daraq Nyasar, Kejarian malaekat Ali Akbar*

*Atawe malaekat nakir*

1. *Getih atawe daraq idupte*

*Kejarian malaekat Muhammad Ali Napiah*

*Atawe malaekat Hidapi*

1. *Dadang, kejarian malaekat Labaniyah*
2. *Ris, kejarian malaekat Mungkar*
3. *Adiq kakaq, kejarian malaekat Imam Barzah*

*Iye pindah ojok surge jari malaekat Ridwan*

*Nah jari ongkat teketuanan dalam kubur maraq niki:*

1. *Man Robbuka*

*Jawap : Allahu rabbi*

*Allah no iye idupante siq lekan*

*Poton bulu sampe poton nae*

1. *Wa man Nabiyyuka*

*Jawap : Muhammad nabiyyi*

*Baluq Olas*

*Muhammad no sipatne Allah*

*Dalem arti rue siq berbentuq hurup*

*Kance hurupne araq empat: mim, ha, mim, dal*

*Nah maraq nike gambarne*

*Mim Awal jari otak*

*Ha iye jari dade*

*Mim kedue iye jari puset*

*Dali ye jari nae*

1. *Wa ma Imamuka*

*Jawap : Wal Quran imami*

*Quran no tebagiq jari due:*

* *Quran siq bicaraq umum*

*Iye teparan aran wahyu siq tesampean*

*Isiq malaekat Jibril*

* *Quran siq bicaraq alam*

*Iye awakte siq bebungkulan niki*

1. *Wa ma dinuka*

*Jawap : Wal Islam dini*

* *Agame no iye awakte*
* *Islam no iye nyawente*

*Nah, iye ampoqne bejawab*

*Islam no Agamengku*

*Siwaq Olas*

1. *Wa ma kiblatuka*

*Jawap : Wal ka’bah kiblati*

*Kiblat nike iye saq muqte hadepan*

*Tipaq deside Allah taala*

*Kiblat nike araq empat:*

* *Kiblat jasat*
* *Kiblat ate*
* *Kiblat nyawe*
* *Kiblat sir*

1. *Wa man Ikhwanuka*

*Jawap : walmuslimun wal muslimat ikhwani*

*Muslim nike iye mame, berarti iye nyawante*

*Muslimat nike iye nine, berarti iye rohte*

*Nah, jari makaq enem peketuanan*

*Eleq dalem kubur oleq*

*Ojok awakte doing*

*Iye ampoqne teparan*

*Ujud Tunggal*

*Amin Ya Rabbal Alamin*

*Due Pulu*

*E…. Neneq kaji saq bekuase*

*Ican gamaq selamet sentose*

*Jaoq langan sikse*

*Suah saq taoq entan Allah*

*Nike iye ujud tunggal, tentu sekali*

*Allah endeq araq kancenne pade*

*Atawe sering tesebut*

*LAISA KAMITSLIHI SYAIQ*

*Jari taoqne tokol saq teparan*

*Aran Laisa Kamitslihi nike laiq ite pade*

*Endeq araq kancente pade ruente*

*Kecuali mirip*

*Amin Ya Rabbal Alamin*

*--------------------*

*Selese peketuanan dalem kubur*

*Terus pembangkitan kumpul leq padang mahsar*

*Ite pade, umat Selapuq*

*Ngendeng tulung, mulai eleq Nabi Adam*

*Sampe Nabi Muhammad SAW*

*Nah, jari maksut jelo pembangkitan no*

*Enden araq lain melainkan*

*Ite siq tejarian isiq Allah SWT*